دخل الرجال الى البيت فوجد زوجته معصبة وقالتله الصيدلي حكى معي اليوم كلام كثير قليل أدب على الهاتف...الرجال راح لعند الصيدلي مشان يفهم القصة قام جاوبه الصيدلي قبل ماتحكي أي شيء اسمعني:انا اليوم فقت من النوم متاخر وطلعت من البيت حتى بدون افطار وبعد ماطلعت لقيت اني نسيت مفاتيح السيارة في البيت وفيهم طبعا مفاتيح البيت قمت كسرت الشباك مشان ادخل على البيت وبعدها ركبت السيارة وسقت بسرعة قام خالفني الشرطي وبعدها بشوية بنشر الدولاب وبعدها وصلت على الصيدلية والزبائن مكدسين بالخارج..المهم فتحت الباب والا التلفون عم يرن ..أنا تجاهلته وبلشت اصرف وصفات للزبائن ...والتلفون ماعم يبطل رن ..وكل زبون يعمل لي على عندك هذا الدواء وماعندك هذا الدواء...والتلفون ماعم يبطل رن...بعدها وقعوا مني مصاري على الأرض قمت نزلت لجيبهم من الأرض قمت وأنا عم ارفع رأسي ضرب رأسي بجرار الطاولة ضربة دوختني دوخ ..والتلفون لساته عم يرن..وعلى أثر الضربة رجعت للخلف قمت ضربت بالخزانة بقوة فكان فيه على الرفوف قناني دواء مشكلة وقعوا كلهم على رأسي وشيء انكب على الأرض..والتلفون عم يرن...قمت ساعتها وانا على الأرض رديت على التلفون قامت طلعت زوجتك..عم تسالني عن طريقة استعمال ..ميزان الحرارة ..يعني حط حالك محلي شو بتجاوبها؟؟؟؟؟؟؟؟؟؟؟